Document ID: 32005D0005

ID-DECIŻJONI TAL-KUMMISSJONI
tas-27 ta' Diċembru 2004
li tfassal l-arranġamenti għall-provi u testijiet komparattivi tal-Komunità fuq żrieragħ u materjal għall-propagazzjoni ta' ċertu pjanti ta' speċi agrikola u veġetali u ta' dwieli taħt id-Direttivi tal-Kunsill 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE għas-snin 2005 sa l-2009
(innotifikata fid-dokument bin-numru C(2004) 5264)
(Test b'rilevanza għaż-ŻEE)
(2005/5/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi il-Komunità Ewropea,
Wara li kkunsidrat id-Direttiva tal-Kunsill 66/401/KEE ta' l-14 Ġunju 1966 dwar it-tqegħid fis-suq ta' żrieragħ ta' pjanti għall-għalf (1), u b with mod partikolari l-Artikolu 20 (3)(4) u (5) tagħha,
Wara li kkunsidrat id-Direttiva tal-Kunsill 66/402/KEE ta' l-14 ta`Ġunju 1966 dwar it-tqegħid fis-suq ta` żrieragħ ta' pjanti taċ-ċereali (2), b'mod partikolari l-Artikolu 20 (3)(4)u (5) tagħha,
Wara li kkunsidrat id-Direttiva tal-Kunsill 68/193/KEE tad-9 ta` April 1968 dwar it-tqegħid fis-suq ta` materjal għall-propagazzjoni veġetattiva tad-dielja (3), b'mod partikolari l-Artikolu 16 (3)(4)u (5) tagħha,
Wara li kkunsidrat id-Direttiva tal-Kunsill 92/33/KEE tat-28 ta` April 1992 dwar it-tqegħid fis-suq ta` materjal għall-propagazzjoni veġetali u materjal għat-tħawwil veġetali, ħlief żrieragħ (4), u b'mod partikolari l-Artikolu 20(4)(5) u (6) tagħha,
Wara li kkunsidrat id-Direttiva tal-Kunsill 2002/54/KE tat-13 ta'Ġunju 2002 dwar it-tqegħid fis-suq taż-żerriegħa tal-pitravi (5), u b'mod partikolari l-Artikolu 26(3)(4) u (5) tagħha,
Wara li kkunsidrat id-Direttiva tal-Kunsill 2002/55/KE tat-13 ta'Ġunju 2002 dwar it-tqegħid fis-suq taż-żerriegħa tal-ħxejjex (6), u b'mod partikolari l-Artikolu 43(3)(4) u (5) tagħha,
Wara li kkunsidrat id-Direttiva tal-Kunsill 2002/56/KE tat-13 ta'Ġunju 2002 dwar it-tqegħid fis-suq taż-żerriegħa tal-patata (7), u b'mod partikolari l-Artikolu 20(3)(4) u (5) tagħha,
Wara li kkunsidrat id-Direttiva tal-Kunsill 2002/57/KE tat-13 ta' Ġunju 2002 dwar it-tqegħid fis-suq taż-żerriegħa ta' pjanti taż-żejt u tal-fibra (8), u b'mod partikolari l-Artikolu 23 (3)(4) u (5) tagħha;
Billi:
(1)
Id-Direttivi 66/401/KEE, 66/402/KEE, 68/193/KEE, 92/33/KEE, 2002/54/KE, 2002/55/KE, 2002/56/KE u 2002/57/KE jipprovdu għat-twettiq ta' l-arranġamenti meħtieġa, mill-Kummissjoni, għall-provi u testijiet komparattivi tal-Komunità fuq żerriegħa u materjal għall-propagazzjoni.
(2)
L-arranġamenti tekniċi sabiex jitwettqu l-provi u t-testijiet saru fi ħdan il-Kumitat Permanenti dwar Żrieragħ u Materjal Għall-Propagazzjoni għall-Agrikoltura, Ortikoltura u Foresterija.
(3)
Sejħa għall-proġetti għat-twettiq ta' dawk il-provi u testijiet ġiet ippubblikata fil-21 ta' Ġunju 2004 fuq il-portal ta' l-istituzzjonijiet tal-Komunità (9)
(4)
Il-proposti ġew assessjati skond il-kriterji ta' selezzjoni u aġġudikazzjoni pprovduti fis-sejħa għall-proġetti. Il-proġetti, l-istituzzjonijiet risponsabbli għat-twettiq tat-testijiet u l-ispejjeż eliġibli kif ukoll l-ogħla kontribuzzjoni finanzjarja minn-naħa tal-Komunità, li tikkorrispondi għal 80 % ta' l-ispejjeż eliġibli, jridu jiġu stabbiliti.
(5)
Il-provi u testijiet komparattivi tal-Komunità jridu jitwettqu fis-snin 2005 sa l-2009 fuq żrieragħ u materjal għall-propagazzjoni maħsud fl-2004 u d-dettalji ta' dawn il-provi u testijiet, l-ispejjeż eliġibli kif ukoll l-ogħla kontribuzzjoni finanzjarja tal-Komunità jridu wkoll jiġu stabbiliti kull sena permezz ta' ftehim iffirmat mill-uffiċjal ta' awtorizzazzjoni tal-Kummissjoni u l-korp risponsabbli għall-iżvolġiment tal-provi.
(6)
Għall-provi u testijiet komparattivi tal-Komunità li ser idumu sejrin għal aktar minn sena, l-oqsma tal-provi u tat-testijiet ta' wara l-ewwel sena jridu jiġu awtorizzati mill-Kummissjoni mingħajr konsultazzjoni oħra mal-Kumitat Permanenti dwar Żrieragħ u Materjal għall-Propagazzjoni għall-Agrikoltura, Ortikoltura u Foresterija, bil-kundizzjoni li l-approprjazzjonijiet meħtieġa jkunu disponibbli.
(7)
Ir-rappreżentattività adegwata tal-kampjuni inklużi fil-provi u fit-testijiet trid tkun aċċertata, għal mill-anqas ċertu pjanti selezzjonati.
(8)
L-Istati Membri jridu jieħdu sehem fil-provi u testijiet komparattivi tal-Komunità, peress illi ż-żrieragħ tal-pjanti kkonċernati huma normalment riprodotti jew imqegħda fis-suq fit-territorju tagħhom, sabiex ikun aċċertat li jittieħdu il-konklużjonijiet xierqa minnhom.
(9)
Il-miżuri pprovduti f'din id-Deciżjoni huma skond l-opinjoni tal-Kumitat Permanenti dwar Żrieragħ u Materjal Għall-Propagazzjoni fl-Agrikoltura, Ortikoltura u Foresterija,
ADOTTAT DIN ID-DEĊIŻJONI:
Artikolu 1
Provi u testiijiet komparattivi tal-Komunità ser isiru fis-snin 2005 sa l-2009 fuq żrieragħ u materjal għall-propagazzjoni tal-pjanti elenkati fl-Anness.
L-ispejjeż eliġibli kif ukoll l-ogħla kontribuzzjoni finanzjarja tal-Komunità għall-provi u għat-testijiet għall-2005 ser jiġu stipulati fl-Anness.
Id-dettalji tal-provi u tat-testijiet huma stipulati fl-Anness.
Artikolu 2
Sakemm materjal għall-propagazzjoni jew għat-tħawwil tal-pjanti elenkati fl-Anness huma normalment riprodotti jew imqegħda fis-suq fit-territorji tagħhom, l-Istati Membri għandhom jiġbru kampjuni ta' dan il-materjal u jagħmluhom disponibbli lill-Kummissjoni.
Artikolu 3
Il-Kummissjoni tista' tiddeċiedi li tkompli bil-provi u bit-testijiet li jinsabu fl-Anness fl-2006 sa l-2009, jekk ma jkunx hemm restrizzjonijiet ta' buġit.
L-ogħla kontribuzzjoni finanzjarja tal-Komunità li tikkorrispondi għal 80 % ta' l-ispejjeż eliġibli ta' prova jew test li jitkompla fuq din il-bażi ma tridx teċċedi l-ammont speċifikat fl-Anness.
Artikolu 4
Din id-Deciżjoni hija indirizzata lill-Istati Membri.
Magħmula fi Brussell, fis-27 ta' Diċembru 2004.

Labels: 7
15
6